CELEX: 62010TN0325
Language: fi
Date: 2010-08-03 00:00:00
Title: Asia T-325/10: Kanne 3.8.2010 — Iliad ym. v. komissio

23.10.2010   
            
            
               FI
            
            
               Euroopan unionin virallinen lehti
            
            
               C 288/43
            
         
      Kanne 3.8.2010 — Iliad ym. v. komissio
      (Asia T-325/10)
      ()
      (2010/C 288/82)
      Oikeudenkäyntikieli: ranska
      
         Asianosaiset
      
      
         Kantaja: Iliad SA (Pariisi, Ranska), Free infrastructure SAS (Pariisi) ja Free SA (Pariisi) (edustaja: avocat T. Cabot)
      
         Vastaaja: Euroopan komissio
      
         Vaatimukset
      
      
                  —
               
               
                  Kyseessä oleva kanne on otettava tutkittavaksi
               
            
                  —
               
               
                  Euroopan komission 30.9.2009 tekemä päätös, jolla hyväksyttiin 59 miljoonan euron julkinen rahoitus laajakaistaverkkohankkeelle Hauts-de-Seinen alueella, on kumottava SEUT 263 artiklan nojalla
               
            
                  —
               
               
                  komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vaativat sen 30.9.2009 tehdyn komission päätöksen K(2009) 7426 lopullinen (1) kumoamista, jonka mukaan julkiselimelle aiheutuneiden 59 miljoonan euron suuruisten julkisen palvelun kustannusten korvaamista, jonka Ranskan viranomaiset ovat myöntäneet tietylle yritysten yhteenliittymälle erittäin nopean sähköisen viestinnän laajakaistaverkon (THD 92 -hanke) toteuttamista ja käyttöönottoa varten Hauts-de-Seinen alueella, ei ole pidettävä valtiontukena.
      Kanteensa tueksi kantajat vetoavat kolmeen kanneperusteeseen, jotka koskevat
      
                  —
               
               
                  SEUT 107 artiklan 1 kohdan rikkomista, koska komissio ei ole todetessaan, ettei kyseinen toimenpide ole valtiontukea, ottanut huomioon yhtäkään asiassa Altmark (2) mainitusta neljästä edellytyksestä,
               
            
                  —
               
               
                  perusteluvelvollisuuden rikkomista, koska riidanalaisessa päätöksessä esitettyjen seikkojen perusteella ei voida todeta, täyttyvätkö kaikki edellytykset asiassa Altmark annetun tuomion soveltamiseksi,
               
            
                  —
               
               
                  SEUT 108 artiklan 2 kohdassa säädetyn muodollisen tutkintamenettelyn aloittamista koskevan velvollisuuden rikkomista, koska aihetodisteet, nimittäin alustavan tutkintamenettelyn kesto, asiakirjat, joista ilmenee suoritettavan tutkimuksen laajuus ja monitahoisuus ja riidanalaisen päätöksen osittain epätäydellinen ja riittämätön sisältö, osoittavat, että komissio teki riidanalaisen päätöksen huolimatta siitä, että sillä oli huomattavia vaikeuksia arvioida, soveltuuko kyseinen toimenpide yhteismarkkinoille.
               
            
         (1)  Valtiontuki N 331/2008 — Ranska.
      
         (2)  Asia C-280/00, Altmark Trans ja Regierungspräsidium Magdeburg, tuomio 24.7.2003 (Kok., s. I-7747).